b'\n_START_ARTICLE_\nAkmeningas kapinynas\n_START_PARAGRAPH_\nAkmeningas kapinynas \xe2\x80\x93 archeologinis laidojimo paminklas, kurio pilkapiai ir kapai i\xc5\xa1gr\xc4\xafsti, aptverti ir apd\xc4\x97ti akmenimis arba su akmen\xc5\xb3 sampilu vir\xc5\xa1 kapo.\n_START_SECTION_\nArealas\n_START_PARAGRAPH_\nAkmeningi kapinynai aptinkami vakar\xc5\xb3 balt\xc5\xb3 pilkapi\xc5\xb3, br\xc5\xabk\xc5\xa1niuotosios keramikos, ilg\xc5\xb3j\xc5\xb3 pilkapi\xc5\xb3 ir kitose archeologin\xc4\x97se kult\xc5\xabrose. Lietuvos pietuose ir pietry\xc4\x8diuose III a. pabaigoje plito apskriti, 5\xe2\x80\x9312 m skersmens ir iki 1,5 m auk\xc5\xa1\xc4\x8dio ar keli\xc5\xb3 de\xc5\xa1im\xc4\x8di\xc5\xb3 metr\xc5\xb3 ilgio pilkapiai su akmen\xc5\xb3 sampilais (Papi\xc5\xa1k\xc4\x97s, Vilkiautinis, abu Var\xc4\x97nos rajono savivaldyb\xc4\x97s teritorijoje)._NEWLINE_Mirusieji laidoti nedeginti, nuo V a. \xe2\x80\x93 sudeginti, po vien\xc4\x85; kapo \xc5\xa1onuose ir galuose gausu akmen\xc5\xb3. Vir\xc5\xa1 kapo randamas akmen\xc5\xb3 grindinys ar sampilas. Teritorijoje tarp Nemuno ir Jaseldos auk\xc5\xa1tupi\xc5\xb3 X a. \xe2\x80\x93 XI a. sand\xc5\xabroje pilkapius pakeit\xc4\x97 kapinynai (naudoti iki XVI a. \xe2\x80\x93 XVII a.) su \xc4\xafvairi\xc5\xb3 form\xc5\xb3 akmen\xc5\xb3 grindiniais (1,8 x 1,9\xe2\x80\x931,3 x 3,2 m) vir\xc5\xa1 kapo; jo galuose d\xc4\x97ti dideli akmenys. Mirusieji laidoti nedeginti, su \xc4\xafvairiomis \xc4\xafkap\xc4\x97mis. Akmeningi kapinynai siejami su jotvingi\xc5\xb3 bendruomen\xc4\x97mis.'